text: Priser som for 10 år siden
  28 marts 2015 kl. 11.37
  Oplevelsesparken Universe fylder 10. Det fejres med priser som i 2005.
  Dengang kostede et sæsonkort 200 kr. Det er også prisen lørdag, hvor parken indleder sæsonen.
  - Der er sket meget siden 2005. Vi har udvidet vores tilbud betragteligt og har i dag en bred pallette af tilbud, siger Pia Bech Mathiesen, der er leder på Universe.
  Årets nyheder er et sæbeboble-område, hvor besøgende fremover kan opleve indersiden af en sæbeboble eller puste firkantede bobler.
  Der er også bygget hus, der laver mere energi, end det bruger, og hvor talende billeder fortæller om husets bæredygtighed.
  Og fra maj vil de besøgende kunne opleve et drivhus med 10 forskellige slags kødædende planter.
  Er det lykkedes gennem de 10 år at få flere til at interessere sig for naturvidenskab? Pia Bech Mathiesen (varighed 38 sek.):
   
  I Universe, der ligger i Nordborg på Als, kan børn og voksne lege sig til viden. I 2013 skiftede oplevelsesparken navn fra Danfoss Universe til Universe.Universe er en non-profit virksomhed med det formål at begejstre børn og unge for naturvidenskab, teknologi og iværksætteri, så flere vil uddanne sig inden for disse områder.
  
  
  